טיפים לעבודה נכונה וסטנדרטים ב-Html

כללי



* גרסאות – בהרבה מקורות מידע (אפילו בעת כתיבת הקוד עצמה) יש תיעוד לתגיות שהן deprecated – משמע לא נתמכות יותר בגרסה של השפה איתה אנחנו עובדים. וודאו שאתם משתמשים בתגיות שעדיין נתמכות בשפה.
* השתדלו להמעיט בהערות ככל הניתן. שפת HTML היא שפת תגיות, אין בה פונקציות ולוגיקה מסובכת שיש צורך להסביר בדרך כלל, לכן – כמו ב-Clean Code – נשתדל להשאיר את הקוד שלנו נקי.
* שמרו על **הפרדה לוגית** בין עיצוב ותוכן – מטרת ה-HTML היא ליצור את האלמנטים הבסיסיים בדף, להגדיר את ההיררכיה ביניהם – בעצם להכיל את התוכן עצמו. כל דבר בעמוד שקשור בעיצוב ינוהל על ידי קובץ ה-CSS.

מבנה עמוד

* שימוש במבנה נכון – על מנת שמסמכי Html יתרנדרו נכון בכל הדפדפנים, נשתמש במבנה נכון הכולל את התגיות <html>, <body> ו-<head>. כמו כן נשתמש ב-DOCTYPE המתאים ל-Html5 – כמו בדוגמה:



* קינון – תגיות צריכות להיות מקוננות אחת בתוך השנייה בצורה מלאה, ולהיסגר בדיוק בצורה ההפוכה לדרך הפתיחה שלהן.

תוצאת תמונה עבור ‪X png‬‏  

* עימוד נכון חשוב לקריאות של הקוד ולשמירה על הסדר ההגיוני שלו. יש לעמד כל תגית html שמוכלת בתוך תגית אחרת בהזחה ימינה ביחס לתגית שמכילה אותה.

יצירת תגיות

* בכל פעם שאתם פותחים תגית – תדאגו לרשום מראש את התגית הסוגרת שלה. בדרך זו תמנעו מצב שבו תשכחו לסגור תגית.
  + במקרה של תגית שמתפקדת ללא תגית סוגרת, יהיה תו רווח בין שם התגית/ה-Attribute האחרון ולאחריו סלאש וסיטרואן סוגר – <img />
* שמות תגיות ייכתבו באותיות קטנות בלבד, וכמו כן גם ה-Attributes שלהם.
* השתמשו בתגיות <strong> ו-<em> על מנת ליצור דגשים בטקסט שלכם ולא בתגיות <b> ו-<i>.
* השתדלו ליצור את התגית שהכי מתאימה למשמעות הלוגית של האלמנט שאתם יוצרים ולא ליצור סתם DIV.
* שמות Classes או ID ייכתבו באותיות קטנות, עם מקפים שמפרידים בין המילים.

קישור מקורות חיצוניים

* כשאתם צריכים לשלב איזה שהוא מקור חיצוני בקוד שלכם – בין אם זו תמונה או קובץ סקריפט – השתמשו ב-url **יחסי** ולא מוחלט, כיוון שכאשר הדברים לא יהיו שמורים אצלכם במחשב אלא במקום אחר – הקישור המוחלט לא יעבוד ולא יהיה רלוונטי.

תוצאת תמונה עבור ‪X png‬‏  


* מיקום קישורים לסקריפטים חיצוניים של JS יהיה בסוף תגית ה-<body>. זה יתרום לטעינה מהירה של העמוד.
* מיקום קישורי stylesheets יהיה בתגית ה-<head>. גם זה יתרום לטעינה מהירה של העמוד.
* בקישור סקריפטים ודפי עיצוב **לא נציין** את ה-Attribute של type, שכן הערכים הדיפולטיים של שדה זה הם CSS ו-JS, שבהם גם נשתמש בקורס.

**מוזמנים לחפש סטנדרטים נוספים באינטרנט!**