טיפים לעבודה נכונה וסטנדרטים ב-CSS

כללי


* נשתדל תמיד ליצור styles שניתן לעשות להם reuse. זאת מאותה הסיבה שנשתמש ב-reuse במחלקות Java לדוגמה – לרוב יהיו דברים שיחזרו על עצמם בעיצובים של עמודי אינטרנט עם קונספט דומה.
* כל הקוד ייכתב באותיות קטנות.

מבנה קובץ

* נסדר את מבנה קובץ ה-CSS כך שיתאים למבנה הכללי של קובץ ה-html שלנו – כלומר, נכלול עיצוב לאלמנטים לפי סדר ההופעה והקינון שלהם בדף ה-html שלנו.
  + בנוסף, נסדר את הקובץ כך שהstyle-ים הכלליים יותר (לדוגמה, שחלים על body) יהיו לפני ה-style-ים הספציפיים יותר (לדוגמה, שחלים על footer)
* נקבץ כל חלק **לוגי** בעיצוב שלנו (לדוגמה, כל העיצובים ששייכים לאלמנטים שהם תחת section מסוים או כולם נמצאים בתוך פוסט) תחת הערה בקובץ – בדומה להערה ראשית, נכתוב בהערה לאיזה חלק של הקוד שייך העיצוב הזה. בצורה זו יהיה הקוד מחולק למקטעים נוחים שקל לנווט ביניהם.
* בסוף כל שורת עיצוב תהיה נקודה-פסיק.

סלקטורים


* נעמד selector בצורת Egyptian brackets, כאשר בתוך הסוגריים המסולסלים כל עיצוב יהיה בשורה משלו.
* אם קיימים כמה אלמנטים שלהם עיצוב משותף, אחדו את כולם באמצעות פסיקים.

תוצאת תמונה עבור ‪X png‬‏

* שמות classes ו-ID יהיו באותיות קטנות, מופרדים על ידי מקפים אם הם מורכבים מכמה מילים.
* נשתדל לא להשתמש באותו selector גם בשם תגית וגם ב-בclass/ID. במקום זאת נשתמש רק בשם ה-class.
* בשימוש בסלקטורים מסוג combination/pseudo-class, לא נשים רווחים בין הסלקטורים השונים אלא אם הם חלק מהסלקטור.

עיצובים

* לתכונות עיצוב כמו margin ו-padding יש מספר אפשרויות (top, bottom, left, right). כשנגדיר את **כל** התכונות האלו ולא בצורה בודדת (לדוגמה, רק margin-left) – נרצה לאחד את כל הפרמטרים ביחד תחת עיצוב אחד. הסדר בו נרשום את הפרמטרים יבהיר לדפדפן באיזה כיוון אנחנו מתכוונים לאתחל את הערך, והוא משתנה לפי מספר הערכים שנכתוב. אפשר לקרוא יותר על הסדר והמשמעות שלו [כאן](https://www.w3schools.com/css/css_margin.asp).

תוצאת תמונה עבור ‪X png‬‏

* כשנרצה להשתמש בצבע באחד מהעיצובים שלנו – נעשה זאת בעזרת hex code ולא בעזרת שם הצבע.
* בכל פעם שנגדיר עיצוב שלו ערך מספרי שאמורה להיות לו יחידת מידה, נשתמש ביחידת המידה vw/vh – או **viewport width/viewport height**, מהסיבה שזוהי יחידת מידה אחידה שתתאים לכל סוגי וגדלי המסכים. מוזמנים לקרוא עוד על יחידת המידה [כאן](https://css-tricks.com/fun-viewport-units/).

**מוזמנים לחפש טיפים נוספים באינטרנט!**